Diabierna madruga durante patruya den Sero Patrishi polisnan atento di distrito 1 (Oranjestad) a nota un menor di edad coriendo un scooter no completo y a para esaki pa un control. Pa cuminsa e menor no tin rijbewijs y pa colmo e scooter no tin documento na ordo esey ta motibo pa polis confiske. Mirando cu tin hopi ladronicia di scooter, si acaso e scooter aki ta procedente di ladronicia y e doño reconose como su propiedad e por pasa controla esaki na warda di polis pa e por haya su scooter bek. Polis a hala atencion di e menor di edad pa e orario riba caya.